CELEX: 32020R0967
Language: hr
Date: 2020-07-03 00:00:00
Title: Provedbena uredba Komisije (EU) 2020/967 оd 3. srpnja 2020. o utvrđivanju detaljnih pravila o karakteristikama signala i primjene akustičkih uređaja za odvraćanje iz dijela A Priloga XIII. Uredbi (EU) 2019/1241 Europskog parlamenta i Vijeća o očuvanju ribolovnih resursa i zaštiti morskih ekosustava putem tehničkih mjera

6.7.2020   
               
               
                  HR
               
               
                  Službeni list Europske unije
               
               
                  L 213/4
               
            
         PROVEDBENA UREDBA KOMISIJE (EU) 2020/967
         оd 3. srpnja 2020.
         o utvrđivanju detaljnih pravila o karakteristikama signala i primjene akustičkih uređaja za odvraćanje iz dijela A Priloga XIII. Uredbi (EU) 2019/1241 Europskog parlamenta i Vijeća o očuvanju ribolovnih resursa i zaštiti morskih ekosustava putem tehničkih mjera
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1241 Europskog parlamenta i Vijeća od 20. lipnja 2019. o očuvanju ribolovnih resursa i zaštiti morskih ekosustava putem tehničkih mjera (1), a posebno njezin članak 24. stavak 1. točku (e),
         budući da:
         
                     (1)
                  
                  
                     Za odvraćanje kitova od ribolovnog alata razvijeno je više akustičkih uređaja koji su pokazali dobre rezultate u smanjenju slučajnog usputnog ulova kitova pri ribolovu mrežama stajaćicama. Upotreba tih uređaja nužna je na područjima i u vrstama ribolova za koje se sigurno zna ili se može predvidjeti da će razine usputnog ulova kitova biti visoke, kako je utvrđeno u dijelu A točki 1.1. Priloga XIII. Uredbi (EU) 2019/1241.
                  
               
                     (2)
                  
                  
                     Uredbom (EU) 2019/1241 pojednostavnjen je postojeći zakonski okvir za tehničke mjere očuvanja u Europskoj uniji, koji je tijekom vremena postao vrlo složen. U sklopu tog pojednostavnjenja Uredbom (EU) 2019/1241 stavljena je izvan snage Uredba Vijeća (EZ) br. 812/2004 (2) o utvrđivanju mjera koje se odnose na slučajni ulov kitova pri ribolovu te su preuzete samo glavne tehničke mjere za smanjenje slučajnog ulova, kao što je obveza da se na određenim područjima ribolovni alat upotrebljava zajedno s akustičkim uređajima za odvraćanje kako bi se smanjili slučajni ulovi kitova.
                  
               
                     (3)
                  
                  
                     Detaljne tehničke specifikacije o učinkovitosti akustičkih uređaja za odvraćanje koje su bile utvrđene u članku 3. Uredbe Vijeća (EZ) br. 812/2004 i Prilogu II. toj uredbi nisu preuzete u Uredbi Vijeća (EU) 2019/1241. Ovom bi se Uredbom stoga trebale utvrditi takve detaljne tehničke specifikacije i uvjeti za upotrebu akustičkih uređaja za odvraćanje kakvi se zahtijevaju u dijelu A točki 1.1. Priloga XIII. Uredbi (EU) 2019/1241, slično onima prethodno utvrđenima u članku 3. Uredbe (EZ) br. 812/2004 i Prilogu II. toj uredbi.
                  
               
                     (4)
                  
                  
                     Bez obzira na to, temeljem savjeta Znanstvenog, tehničkog i gospodarskog odbora za ribarstvo (STECF) (3) razvoj novih akustičkih uređaja za odvraćanje ne bi se smjelo ograničiti tehničkim specifikacijama. Državama članicama trebalo bi se, dakle, za potrebe ove Uredbe omogućiti da odobre upotrebu novih učinkovitih vrsta akustičkih uređaja za odvraćanje koji nisu u skladu s tehničkim specifikacijama utvrđenima u ovoj Uredbi, pod uvjetom da postoje dokazi da su takvi uređaji barem jednako učinkoviti u smanjenju usputnih slučajnih ulova kitova kao oni utvrđeni u Uredbi (EU) 2019/1241 (i dodatnim provedbenim pravilima donesenima na temelju ove Uredbe). Stoga je primjereno utvrditi uvjete pod kojima države članice smiju odobriti upotrebu akustičkih uređaja za odvraćanje koji su u skladu s tim alternativnim tehničkim specifikacijama i uvjetima.
                  
               
                     (5)
                  
                  
                     S obzirom na istaknute nedostatke u izvješćima o kontroli i provedbi odredaba tehničkih specifikacija o upotrebi akustičkih uređaja za odvraćanje koja su dosad dostavljena Komisiji, ovom bi se Uredbom trebalo pojasniti da akustički uređaji za odvraćanje moraju u potpunosti djelovati tijekom čitavog trajanja ribolovne operacije, a ne samo u trenutku postavljanja mreža.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
                  
               DONIJELA JE OVU UREDBU:
         
            Članak 1.
            Ovom se Uredbom uvode detaljna pravila o karakteristikama signala i primjene akustičkih uređaja za odvraćanje iz dijela A Priloga XIII. Uredbi (EU) 2019/1241.
         
         
            Članak 2.
            
               1.   Zapovjednici ribarskih plovila Unije osiguravaju da akustički uređaji za odvraćanje iz točke 1.1. dijela A Priloga XIII. Uredbi (EU) 2019/1241 u potpunosti djeluju tijekom cijele ribolovne operacije.
            
            
               2.   Takvi akustički uređaji za odvraćanje moraju biti u skladu s jednim od dva skupa tehničkih specifikacija i uvjeta utvrđenih u Prilogu I. ovoj Uredbi.
            
            
               3.   Odstupajući od stavka 2. države članice smiju odobriti upotrebu akustičkih uređaja za odvraćanje koji nisu u skladu s tehničkim specifikacijama i uvjetima utvrđenima u Prilogu I. pod uvjetom da je njihova učinkovitost u smanjenju slučajnih ulova kitova barem jednaka učinkovitosti akustičkih uređaja za odvraćanje koji su skladu s tehničkim specifikacijama i uvjetima utvrđenima u Prilogu I. te da je propisno dokumentirana.
            
            
               4.   Države članice obavješćuju Komisiju o odobrenjima izdanima na temelju stavka 3. u roku od dva mjeseca od datuma njihova izdavanja.
            
            
               5.   Uz obavijest iz stavka 4. dostavljaju se detaljne tehničke i znanstvene informacije o akustičkim uređajima za odvraćanje odobrenima na temelju stavka 3. i njihovim učincima na slučajne ulove kitova.
            
         
         
            Članak 3.
            Ova Uredba stupa na snagu tridesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 198, 25.7.2019., str. 105.
         
         
            (2)  Uredba Vijeća (EZ) br. 812/2004 od 26. travnja 2004. o utvrđivanju mjera koje se odnose na slučajni ulov kitova i dupina pri ribolovu i o izmjeni Uredbe (EZ) br. 88/98 (SL L 150, 30.4.2004., str. 12.).
         
            (3)  STECF (19-07) iz srpnja 2019: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e
      
      
         
            PRILOG
            TEHNIČKE SPECIFIKACIJE I UVJETI UPOTREBE AKUSTIČKIH UREĐAJA ZA ODVRAĆANJE
            Svaki akustički uređaj za odvraćanje koji se upotrebljava na temelju članka 2. stavka 2. mora biti u skladu s jednim od sljedeća dva skupa značajki signala i primjene:
            
                         
                     
                     
                        Skup 1
                     
                     
                        Skup 2
                     
                  
                         
                     
                     
                        
                           Značajke signala
                        
                     
                  
                        Sinteza signala
                     
                     
                        Digitalni
                     
                     
                        Analogni
                     
                  
                        Tonski/širokopojasni
                     
                     
                        Širokopojasni/tonski
                     
                     
                        Tonski
                     
                  
                        Razine izvora (maksimalne–minimalne)
                        Re 1 μPa@1 m
                     
                     
                        145 dB
                     
                     
                        130–150dB
                     
                  
                        Osnovna frekvencija
                     
                     
                        
                                    (a)
                                 
                                 
                                    20–160 KHz
                                    širokopojasni intervali
                                 
                              
                                    (b)
                                 
                                 
                                    10KHz tonski
                                 
                              
                     
                        10 KHz
                     
                  
                        Visokofrekventne vibracije
                     
                     
                        Da
                     
                     
                        Da
                     
                  
                        Trajanje impulsa (nominalno)
                     
                     
                        300 ms
                     
                     
                        300 ms
                     
                  
                        Interval između impulsa
                     
                     
                        
                                    (a)
                                 
                                 
                                    4–30 sekundi, odabrano nasumično
                                 
                              
                                    (b)
                                 
                                 
                                    4 sekunde
                                 
                              
                     
                        4 sekunde
                     
                  
                         
                     
                     
                        
                           Primjena
                        
                     
                  
                        Najveći razmak između dva akustička uređaja za odvraćanje duž mreža
                     
                     
                        200 m, po jedan akustički uređaj pričvršćen na svakom kraju mreže (ili kombinacije spojenih mreža)
                     
                     
                        100 m, po jedan akustički uređaj pričvršćen na svakom kraju mreže (ili kombinacije spojenih mreža)